గొట్టె భూపతి

గొట్టె భూపతి, తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి, మాజీ ఎమ్మెల్యే. 1967 నుండి 1978 వరకు నేరళ్ళ శాసనసభ నియోకవర్గం నుండి ఎమ్మెల్యేగా, 1983 నుండి 1989 వరకు పెద్దపల్లి లోక్‌సభ నియోజకవర్గం ఎంపీగా ప్రాతినిధ్యం వహించాడు.

జననం, విద్య 
భూపతి 1937, ఆగస్టు 15న తెలంగాణ రాష్ట్రం, రాజన్న సిరిసిల్ల జిల్లా, తంగళ్ళపల్లి గ్రామంలో జన్మించాడు. తండ్రిపేరు అశోలు. భూపతి మెట్రిక్యులేట్ వరకు చదువుకున్నాడు.

వ్యక్తిగత జీవితం 
భూపతికి శాంతతో వివాహం జరిగింది. వారికి ముగ్గురు కుమారులు.

రాజకీయ జీవితం 
1967, 1972లలో జరిగిన అంధ్రప్రదేశ్ శాసనసభ ఎన్నికలలో స్వతంత్ర అభ్యర్థిగా పోటీచేసి గెలుపొందాడు. ఉమ్మడి కరీంనర్‌ జిల్లా చరిత్రలో రెండుసార్లు స్వతంత్ర అభ్యర్థిగా గెలిచిన ఒకేఓక వ్వక్తి గొట్టె భూపతి. 1983లో పెద్దపల్లి లోకసభ నియోజకవర్గానికి జరిగిన ఉపఎన్నికలో తెలుగుదేశం పార్టీ తరపున పోటీచేసి గెలుపొందిన భూపతి, ఆ పార్టీ తరపున పార్లమెంటులో అడుగుపెట్టిన తొలి పార్లమెంట్ సభ్యుడిగా నిలిచాడు. ఆ తరువాత 1984 ఎన్నికల్లో గెలుపొంది 1989 వరకు ఎంపీగా పనిచేశాడు.

2006, జూన్ 9న భారత జాతీయ కాంగ్రెస్ పార్టీలో చేరాడు.

ఎమ్మెల్యేగా

ఎంపీగా

నిర్వర్తించిన పదవులు 

 1969-78: సిరిసిల్ల కోఆపరేటివ్ ఎలక్ట్రిక్ సప్లై సొసైటీ వైస్-చైర్మన్
 1968-77: ఉస్మానియా విశ్వవిద్యాలయం సెనేట్ సభ్యుడు
 పర్యాటక, పౌర విమానయాన మంత్రిత్వ శాఖ కన్సల్టేటివ్ కమిటీ

మూలాలు 

1937 జననాలు
7వ లోక్‌సభ సభ్యులు
8వ లోక్‌సభ సభ్యులు
ఆంధ్రప్రదేశ్ శాసన సభ్యులు (1967)
ఆంధ్రప్రదేశ్ శాసన సభ్యులు (1972)
రాజన్న సిరిసిల్ల జిల్లా వ్యక్తులు
రాజన్న సిరిసిల్ల జిల్లా రాజకీయ నాయకులు
రాజన్న సిరిసిల్ల జిల్లా నుండి ఎన్నికైన ఆంధ్రప్రదేశ్ శాసన సభ్యులు